Diari Oficial de la Generalitat Valenciana


Sumari del DOGV 7121, del 30-09-2013 (2013/9173)

Aprovació definitiva de la retaxació de càrregues del programa d'actuació integrada Espacios del Este.
------------------------------------------------------------------------------------------------------

### Dades del document

Número de DOGV
:   7121

Data del DOGV
:   30-09-2013

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2013/9173


Data del document
:   19-09-2013

Organisme emissor
:   Ajuntament d'Albalat dels Sorells

Tipus de document
:   Anunci

Descriptors 

:   * Albalat dels Sorells
    * pla d'urbanisme
    * administració local

Aprovació definitiva de la retaxació de càrregues del programa d'actuació integrada Espacios del Este.  
 [2013/9173]  
El Ple de l'Ajuntament d'Albalat dels Sorells, en la seua sessió ordinària de 31 de juliol de 2013, al punt 6 de l'orde del dia, va adoptar un acord la part dispositiva del qual diu:  
[?]  
6. Aprovació definitiva de retaxació de càrregues del PAI Espais de l'Est.  
L'alcalde posa de manifest a la resta de membres de la corporació la proposta d'acord que formula per a la seua aprovació, que té el contingut literal següent:  
«Proposta d'acord  
I. Ángel Badía Ruix, en la seua condició de president de l'Agrupació d'Interés Urbanístic Espais de l'Est, agent urbanitzador del sector Espais de l'Est del sòl urbanitzable del Pla General d'Ordenació Urbana d'Albalat dels Sorells, va presentar amb data 4 d'abril de 2012 (R. núm. 567) una sol·licitud de retaxació de càrregues d'urbanització del sector que va acompanyar del document intitulat Retaxació de càrregues programa d'actuació integrada del sector residencial Espais de l'Est, subscrit per l'arquitecta Carmen Lacasa Esteban (col·legiada núm. 5903), que incorporava les esmenes requerides per l'Ajuntament d'Albalat dels Sorells, per mitjà del requeriment municipal de 21 de març de 2012 (RS núm. 418, de 22.03.2012).  
II. Pel Decret de l'Alcaldia número 162, de data 12 d'abril de 2012, es va ordenar sotmetre a exposició pública la memòria de retaxació de càrregues d'urbanització del programa d'actuació integrada d'Espais de l'Est del sòl urbanitzable, que incloïa un quadro de distribució per parcel·les de l'import a què ascendix la retaxació i la proposta de la seua distribució en dos quotes, la número 7 i la número 8, presentada per l'agent urbanitzador del dit àmbit, l'Agrupació d'Interés Urbanístic Espais de l'Est, per un termini de 15 dies hàbils comptat a partir de la publicació en el Diari Oficial de la Comunitat Valenciana de l'anunci de la dita informació pública, als efectes de consulta de l'instrument esmentat i el seu expedient administratiu i de la presentació d'al·legacions.  
III. El dia 23 d'abril de 2012 es va publicar en el Diari Oficial de la Comunitat Valenciana número 6759 l'anunci d'exposició al públic de la memòria de retaxació de càrregues d'urbanització del programa d'actuació integrada d'Espais de l'Est del sòl urbanitzable, i es va practicar una notificació personal als que constaven com a titulars de les parcel·les edificables del sector Espais de l'Est inscrits en el Registre de la Propietat, o del dret dels quals s'ha tingut notícia per altres mitjans.  
III. En el tràmit d'al·legacions es van efectuar les següents: a) de Pascual Gimeno Tormos, amb DNI 69811583S, José Tamarit Rodrigo, amb DNI 49888381Y, María Rosa Tormos, amb DNI 43946127P, tots en el seu propi nom i dret, i de Ferrando Ausina, SL, amb CIF S09621050 (R. núm. 798, de 09.05.2012); b) de Vicente Boix Segarra, amb DNI 09434383H, en nom i representació d'Almacera, SA, amb CIF Y09310277 (R. núm. 825, de 11.05.2012); c) de José Tamarit Rodrigo, amb DNI 78861561A, en el seu propi nom i dret (R. núm. 951, de 23.05.2012).  
V. L'equip redactor de la memòria de la retaxació de càrregues va informar l'Ajuntament, per mitjà d'un correu electrònic de 24 de maig de 2012, que havien detectat un error en el repartiment de les càrregues de la retaxació, tant en el quadro de distribució per parcel·les de l'import a què ascendix la retaxació, com en la proposta de la seua distribució en dos quotes.  
Pel Decret de l'Alcaldia 570/12, de 12 de desembre de 2012, es va requerir l'agent urbanitzador perquè presentara per via oficial la documentació que instrumentara l'esmena de les deficiències que havien detectat.  
En data 26 de desembre de 2012 (RE 2108) Ángel Vicente Badía Ruix, en la seua condició de president de l'AIU Espais de l'Est, va presentar la documentació que deia que esmenava els errors detectats en el repartiment de les càrregues de la retaxació, tant en el quadro de distribució per parcel·les de l'import a què ascendix la retaxació, com en la proposta de la seua distribució en dos quotes, i que s'intitula Retaxació de càrregues. Document modificat i refós (desembre de 2012).   
VI. Sobre les al·legacions formulades en el tràmit d'exposició al públic van emetre sengles informes l'arquitecta municipal i l'Assessoria Jurídica els dies 23 de gener de 2013 i 18 de febrer de 2013, respectivament. I sobre el document Retaxació de càrregues. Document modificat i refós (desembre de 2012), l'arquitecta municipal va emetre un informe favorable en data 6 de febrer de 2013.  
VII. Per la Resolució de l'Alcaldia número 75/2013, de 21 de febrer de 2013, es van resoldre les al·legacions formulades en el tràmit d'audiència amb el fonament dels informes emesos, a què es fa referència en l'apartat VI anterior, amb el sentit estimatori o desestimatori que en cada cas derivava de la proposta formulada en els informes esmentats; així mateix es va aprovar el document Retaxació de càrregues. Document modificat i refós (desembre de 2012), a l'efecte de concedir un tràmit addicional d'audiència als titulars registrals, per un termini de 15 dies.  
La proposta sotmesa al tràmit addicional d'audiència conté la següent proposta de resolució de les al·legacions de la informació pública:  
«A) De Pascual Gimeno Tormos, amb DNI 56074786U, José Tamarit Rodrigo, amb DNI 64429759B, María Rosa Tormos, amb DNI 16981015D, tots en el seu propi nom i dret, i de Ferrando Ausina, SL, amb CIF V38275693 (R. núm. 798, de 9 maig 2012).  
Al·leguen disconformitat per l'elevada quantia de l'import de les quotes derivades de la retaxació.  
De l'informe que ha emés l'arquitecta municipal amb data 23 de gener de 2013 resulta l'error en què ha incorregut el projecte de retaxació sotmés al tràmit d'audiència, que comporta, efectivament, que la quantia de la quota atribuïda als al·legants (propietaris no inclosos en l'àmbit del sector Espais de l'Est, afectats per la reparcel·lació que ho és exclusivament econòmica) siga superior a la que resultaria si no s'haguera produït l'error mencionat.  
Pertoca i es proposa que siga parcialment estimada l'al·legació, en el sentit i amb l'abast que s'exposa en l'informe de l'arquitecta municipal, i, quant a la variació generalitzada que s'ha d'introduir en les quotes de la retaxació, que és variació a l'alça de les quotes respecte a la majoria de titulars afectats per esta, cal requerir l'esmena del projecte de retaxació i reiterar el tràmit d'audiència sobre el projecte de retaxació esmenat.  
B) De Vicente Boix Segarra, amb DNI 47352008F, en nom i representació d'Almacera, SA, amb CIF H93658803 (R. núm. 825, d'11 maig 2012).  
Al·lega i acredita ?per mitjà d'aportació del corresponent títol- la transmissió de la propietat en el seu moment exercida sobre parcel·les afectades en l'àmbit de la retaxació.  
El certificat expedit pel Registre de la Propietat corrobora el tracte successiu sobre les parcel·les que van ser de l'al·legant, 1A i 1B, i la titularitat actual distinta exercida sobre la finca.  
Pertoca i es proposa que siga estimada l'al·legació i s'entenga el procediment exclusivament amb la titular actual de les mateixes parcel·les, mercantil Residencial Circo Romano, SL.  
C) De José Tamarit Rodrigo, amb DNI 21047004Y, en el seu propi nom i dret (R. núm. 951, de 23 maig 2012).  
C.1) Al·lega que en la retaxació s'estan conculcant els principis de caràcter excepcional, imprevisible i taxat de les càrregues que poden ser objecte de retaxació.  
Diu que la conculcació s'ha d'analitzar de forma separada, en cada un dels conceptes de la retaxació la crítica dels quals realitza l'al·legant, cosa que fa l'arquitecta municipal en el seu informe emés amb data 23 de gener de 2013, en el sentit que s'arreplega en els ulteriors subapartats, al sentit dels quals ha d'ajustar-se per a resoldre si hi ha o no la conculcació que diu l'al·legant.  
C.2) Al·lega caràcter subjectiu de la necessitat, previsible en tot cas, quant al fresatge i asfaltat del carrer del Mar, i el caràcter no repercutible dels passos rebaixats situats fora de l'àmbit del sector, el major cost dels quals haurà d'assumir, per tant, l'agent urbanitzador pel seu compte i risc.   
De l'informe que ha emés l'arquitecta municipal, amb data 23 de gener de 2013, resulta que les obres esmentades, l'import de les quals s'avalua conjuntament en 23.994,80 euros, són necessàries objectivament i d'interés general, per raó del deteriorament i mal estat de l'asfaltat previ existent del carrer del Mar i de l'absència de condicions adequades d'accessibilitat a l'edificació del sector programat. La necessitat d'estes obres es va posar, doncs, de manifest de forma sobrevinguda, després d'aprovades les bases de programació ?en què no es preveia intervenció de cap classe en el carrer del Mar-. Per tant, no va ser previsible al presentar-se la proposició juridicoeconòmica, i per això la seua inclusió en la retaxació resulta oportuna.  
Pertoca, per això, desestimar l'al·legació d'este apartat.  
C.3) Al·lega caràcter subjectiu de les modificacions en la xarxa de reg ?execució de doble xarxa d'aigua potable i reg-, que, per tant, haurà d'assumir l'agent urbanitzador pel seu compte i risc.  
De l'informe que ha emés l'arquitecta municipal, amb data 23 de gener de 2013, resulta que les obres esmentades, l'import de les quals s'avalua conjuntament en 28.010,94 euros, són necessàries objectivament i d'interés general, quant a la condició de la seua execució introduïda en l'informe de l'Entitat Metropolitana de Servicis Hidràulics ?EMSHI- competent per a emetre un informe sobre el pla parcial en matèria de recursos hídrics, que es va deixar supeditat al caràcter favorable de l'informe esmentat. La necessitat d'estes obres es va posar, doncs, de manifest de forma sobrevinguda, després d'aprovades les bases de programació ?en què no es preveia l'execució d'esta doble xarxa d'abastiment-. Per tant, no va ser previsible al presentar-se la proposició juridicoeconòmica, i per això la seua inclusió en la retaxació resulta oportuna.  
Pertoca, per això, desestimar l'al·legació d'este apartat.  
C.4) Al·lega no-inclusió del capítol d'obra per a desviació de séquia en el projecte d'urbanització aprovat.  
De l'informe que ha emés l'arquitecta municipal, amb data 23 de gener de 2013, resulta que l'execució de l'obra de la desviació de la séquia, per l'import de 14.176,84 euros, respon a criteris tècnics, posats de manifest per mitjà de l'acta de visita d'obres d'urbanització subscrita en data 19 d'abril de 2007, de caràcter exclusivament objectiu, adoptats en vista de la realitat constructiva i del traçat que presenten les séquies existents als voltants del sector, coneguda quan van quedar al descobert en ocasió de l'execució de l'obra d'urbanització. La realitat física de les séquies determina que haja d'utilitzar-se la seua secció com a part de la xarxa de pluvials del sector a on evacuar les aigües brutes, en compte de duplicar conduccions o executar nous trams de séquia per a garantir la continuïtat amb caràcter separatiu de les xarxes de pluvials i fecals en la xarxa interior.   
L'arquitecta municipal conclou assenyalant que, de conformitat amb l'article 168.1.a de la Llei Urbanística Valenciana, les obres de connexió i integració, externes o internes necessàries per a complir els objectius del programa les han de retribuir a l'urbanitzador els propietaris i que les dites connexions, utilitzant la xarxa de séquies existents, no es van poder preveure en la programació ja que atesa la seua antiguitat no es tenia informació documental sobre els seus traçats, dimensions i capacitat fins que, com s'ha dit, van quedar al descobert. Proposa, doncs, la desestimació de l'al·legació d'este apartat.   
Pertoca, per això, desestimar l'al·legació d'este apartat.   
C.5) Al·lega falta de racionalitat en el plantejament d'increment de la potència elèctrica de l'actuació per a passar esta de 5,75 kW a 9 kW per vivenda, i la necessitat que es repercutisca l'ampliació de potència exclusivament entre els seus beneficiaris, i la imputació que ha de fer-se de la falta de previsió inicial de l'enllumenat públic a la responsabilitat de l'agent urbanitzador.  
De l'informe que ha emés l'arquitecta municipal, amb data 23 de gener de 2013, resulta que el programa aprovat no contenia de forma independent la determinació de la potència necessària per a equipaments i enllumenat públic, sinó que estes necessitats estaven ja incloses o previstes en les generals del sector que eren d'una mitjana de 8 kW per vivenda, mitjana superior a la que exigia la normativa vigent alhora de la programació per aplicació directa del nombre de vivendes projectades. Així mateix, indica que l'augment de potència, que ha determinat l'execució d'obres addicionals avaluades en 164.021,01 euros, vingué imposat per la companyia subministradora, Iberdrola Distribución Eléctrica, SAU, les normes particulars de la qual per a alta tensió i per a baixa tensió a la Comunitat Valenciana, que van ser aprovades al febrer de 2006, amb posterioritat, doncs, a l'aprovació del programa, imposaven que per a calcular la potència del sector calia preveure una potència de 9,2 kW per a totes les vivendes projectades, i que s'ha de considerar de forma independent a esta la potència corresponent als equipaments i a l'enllumenat públic del sector.   
Conclou assenyalant que en la memòria de la retaxació s'ha deixat constància que el cost de les obres derivades dels augments de potència com a conseqüència de l'increment de vivendes en tipologia plurifamiliar ?autoritzat amb la modificació de planejament proposada per l'AIU-, s'ha repercutit, exclusivament, als beneficiats per esta, sense que eixe cost s'haja considerat en el compte de la retaxació.  
  
Pertoca, per això, desestimar l'al·legació d'este apartat.  
C.6) Al·lega il·lògica la inclusió en la retaxació del capítol de telefonia i telecomunicacions, atés que hi ha compromisos i aportacions per a la seua execució de companyia prestatària d'este servici, i el caràcter liberalitzat d'este servici, que impediria actes restrictius de la competència a favor d'una determinada empresa.  
De l'informe que ha emés l'arquitecta municipal, amb data 23 de gener de 2013, resulta que les obres esmentades, l'import de les quals s'avalua conjuntament en 3.511,83 euros, són necessàries objectivament i d'interés general, quant a la conveniència de propiciar sobre sòl públic la implantació de xarxes de diverses companyies operadores en comunicacions, a fi d'assegurar una economia d'escala per als usuaris del servici, derivada de la concurrència d'ofertes de diversos operadors, que propicia l'ús compartit de les infraestructures de titularitat pública per part d'estos. La necessitat d'estes obres (el cost complet de les quals no cobrix l'aportació de les companyies del servici) es va posar, doncs, de manifest de forma sobrevinguda i per això la seua inclusió en la retaxació resulta oportuna.  
Pertoca, per això, desestimar l'al·legació d'este apartat.  
C.7) Al·lega que no pertoca imputar als propietaris de l'actuació el cost derivat de la demora en l'execució de la preinstal·lació de megafonia sense fil, que ha determinat la inutilitat del que es va executar inicialment, i la necessària imputació d'este canvi a la responsabilitat de l'agent urbanitzador.  
De l'informe que ha emés l'arquitecta municipal, amb data 23 de gener de 2013, resulta que la retaxació de les càrregues relativa a la preinstal·lació de la megafonia sense fil, el cost de la qual s'avalua en 3.430,07 euros, s'ha degut a la modificació del sistema general de megafonia del municipi amb caràcter posterior a la redacció del projecte d'urbanització del programa, la qual cosa ha suposat haver de fer inversions addicionals per a fer compatible la megafonia inicialment projectada per al sector amb les noves característiques de la megafonia de la resta del municipi. Es tracta, doncs, d'una circumstància sobrevinguda, derivada de la ulterior modificació de les característiques tècniques de la megafonia general del municipi, que no va poder ser prevista per l'urbanitzador i que, en cap cas, té la seua causa en la demora en l'execució de les obres.   
Pertoca, per això, desestimar l'al·legació d'este apartat.  
C.8) Al·lega improcedent la inclusió en la retaxació de càrregues del cost d'execució de pantalla acústica, que en tot cas s'hagué de preveure, segons l'al·legant, al presentar-se la proposició juridicoeconòmica del programa.  
De l'informe que ha emés l'arquitecta municipal, amb data 23 de gener de 2013, resulta que la retaxació de la càrregues en matèria acústica, el cost de la qual s'avalua en 6.241,00 euros, s'ha degut al fet que, amb caràcter posterior a l'aprovació del programa, es va obrir a l'ús l'any 2007 la ronda de Museros-Albalat dels Sorells (CV-300), i va sorgir en eixe moment, i no abans, la necessitat d'efectuar els pertinents estudis d'emissió de sorolls sobre l'ambient exterior que de la dita obertura derivaven, a fi de comprovar que no se superaven els nivells sonors de recepció màxims, previstos en l'article 12 de la Llei 7/2002. Fins a l'obertura de la ronda no es podien efectuar mesuraments ja que, com la mateixa administració autonòmica va assenyalar, no hi havia dades reals de la font productora de sorolls.  
Pertoca, per això, desestimar l'al·legació d'este apartat.  
C.9) Al·lega improcedent la inclusió en la retaxació de càrregues de l'import del cànon de sanejament de l'EPSAR, per ser els criteris per a la seua fixació objectius i per tant previsibles al presentar-se la proposició juridicoeconòmica del programa.  
De l'informe que ha emés l'arquitecta municipal, amb data 23 de gener de 2013, resulta que el cànon esmentat, l'import del qual es determina en 118.607,30 euros, va ser determinat tardanament per l'entitat de sanejament de la Generalitat (EPSAR) per mitjà del seu informe de 18 d'octubre de 2010, després de requerir-se determinats aclariments que van portar finalment a concretar l'import definitiu del cànon de sanejament. Esta determinació va tindre lloc de forma sobrevinguda, després d'aprovades les bases de programació. Per tant, no va ser previsible al presentar-se la proposició juridicoeconòmica, i per això la seua inclusió en la retaxació resulta oportuna.  
Pertoca, per això, desestimar l'al·legació d'este apartat.  
C.10) Al·lega absència de caràcter sobrevingut i imprevisible de l'execució de la vorera de connexió amb el carrer Major i del bosc urbà.  
De l'informe que ha emés l'arquitecta municipal, amb data 23 de gener de 2013, resulta que les obres esmentades són necessàries objectivament i d'interés general. Respecte a la vorera del carrer Major, per raó del fet, que deriva de l'informe jurídic emés amb data 4 d'octubre de 2010, que l'error inicial produït en l'aprovació del programa sense considerar tots els adequats elements que contribuïxen a garantir la completa i adequada accessibilitat de les parcel·les edificables del sector programat, no limita l'exercici de la potestat discrecional de l'Administració, ni l'autoritat de què està investida per a imposar l'execució dels accessos necessaris a càrrec dels titulars d'aprofitaments urbanístics que es beneficien amb l'execució de les obres necessàries; la qual cosa suposa que han de suportar el cost addicional de les obres de la modificació ordenada per l'Administració, segons el que disposa l'article 29.10, últim paràgraf, de la LRAU, que tracta de satisfer els objectius imprescindibles de la programació; i pel que fa al bosc urbà, per raó dels arguments que ha esgrimit la mateixa arquitecta municipal a l'emetre un informe sobre l'al·legació del precedent apartat C.8, a causa de la funció donada al bosc urbà en la formació de la barrera acústica de protecció de l'impacte de la ronda de Museros-Albalat. La necessitat d'estes obres es va posar de manifest de forma sobrevinguda, després d'aprovades les bases de programació ?en què no es preveia l'execució de la vorera assenyalada i de les mesures de protecció acústica. No van ser, per tant, previsibles al presentar-se la proposició juridicoeconòmica, i per això la seua inclusió en la retaxació resulta oportuna.  
Pertoca, per això, desestimar l'al·legació d'este apartat.  
C.11) Al·lega com a improcedència incloure en la retaxació càrregues derivades de l'actualització de preus per raó del breu termini compromés per l'agent urbanitzador per a l'execució del programa, i per raó de la possibilitat mateixa de previsió inicial de partida d'actualització en el mateix programa.   
De l'informe que ha emés l'arquitecta municipal, de gener de 2013, resulta que la retaxació de càrregues exposada al públic únicament preveu l'actualització de preus, per aplicació de la variació de l'IPC, en els termes que derivaven del conveni subscrit amb l'urbanitzador, és a dir, només en el cas de partides d'obra ja existents en el projecte d'urbanització que es veuen afectades per una modificació, com per exemple un augment de mesurament; en eixe cas únicament s'aplica la variació de l'IPC sobre el nombre addicional d'unitats que implica la modificació i no sobre les unitats previstes inicialment. La retaxació presentada no preveu l'aplicació de la variació de l'IPC en el cas dels capítols del pressupost d'obres d'urbanització que no s'han vist afectats per cap modificació.  
Pertoca, per això, desestimar l'al·legació d'este apartat.  
Així mateix contenia la següent proposta d'esmena dels errors detectats en la distribució de quotes de la retaxació:  
  
Finca Ref.   
cadastral Titular cadastral Sup. vial m² Valor unitari ?/ m² Coste retasació  
R. E.1 8309821YJ José Ruix Navarro 122,42 19,83831 2.428,37  
R. E.2 8309805YJ Germans Tamarit Rodrigo 159,58 3.165,49  
R. E.3 8309820YJ Balbina Beltrán Catalá 74,96 1.486,93  
R. E.4 8309826YJ Pascual Gimeno Tormos 68,43 1.357,40  
R. E.5 8309801YJ Ferrando Ausina, SL 115,00 2.281,18  
  
  
  
VIII. Durant el tràmit addicional d'audiència no s'ha formulat cap al·legació.  
IX. Respecte a la imputació en la retaxació de càrregues d'urbanització a parcel·les transmeses per l'Ajuntament, com a conseqüència d'haver compromés la corporació municipal amb els adquirents costejar-les, amb data 17 de juliol, ha emés un informe econòmic favorable la secretària interventora.  
X. S'han seguit els tràmits del procediment administratiu de retaxació de càrregues regulat en l'article 168.3 de la Llei 16/2005, Urbanística Valenciana (LUV), en relació amb els articles 390 a 392 del Reglament d'Ordenació i Gestió Territorial i Urbanística (ROGTU). L'article 89.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, disposa que l'acceptació d'informes o dictàmens servirà a la resolució o acord quan s'hi incorporen al text.  
  
Esta Alcaldia proposa al Ple l'adopció de l'acord següent:  
  
Primer. Elevar a definitiva la resolució de les al·legacions formulades en el tràmit inicial d'audiència, i l'esmena d'errors detectats en el projecte de retaxació, segons la proposta del Decret de l'Alcaldia número 75/2013, de 21 de febrer de 2013, que ha quedat transcrita en els antecedents de l'acord, i no ha merescut reprotxe dels propietaris afectats.  
Segon. Aprovar definitivament la retaxació de càrregues del programa d'actuació integrada d'Espais de l'Est del sòl urbanitzable, que es concreta en el document Retaxació de càrregues. Document modificat i refós (desembre de 2012), presentat en data 26 de desembre de 2012 (RE 2.108) per l'AIU Espais de l'Est, que inclou la distribució per parcel·les de l'import de la retaxació i proposta de la seua liquidació en dos quotes, la número 7 i la número 8.  
  
Tercer. Publicar el present acord en el Diari Oficial de la Comunitat Valenciana, d'acord amb el que preveu l'article 392.2 del Reglament d'Ordenació i Gestió Territorial i Urbanística (ROGTU).  
  
Quart. Ordenar a la secretària de l'Ajuntament que, de conformitat amb el que preveu l'article 393 del ROGTU, expedisca en el termini de 10 dies des de l'aprovació de l'expedient de retaxació un certificat administratiu de les noves càrregues que possibilite l'ampliació de les afeccions inscrites en el Registre de la Propietat.  
Quint. Notificar el present acord als interessats en l'expedient.»  
  
Vista la proposta formulada per l'Alcaldia.  
Vista la documentació de l'expedient així com els informes que conté.  
El Ple de la corporació, per 9 vots a favor (6 dels 6 membres del PP; 2 dels 2 membres de PAU i 1 del membre del PSPV-PSOE) i 2 abstencions dels 2 membres del Bloc, acorda:  
Primer. Elevar a definitiva la resolució de les al·legacions formulades en el tràmit inicial d'audiència, i l'esmena d'errors detectats en el projecte de retaxació, segons la proposta del Decret de l'Alcaldia número 75/2013, de 21 de febrer de 2013, que ha quedat transcrita en els antecedents de l'acord, i no ha merescut reprotxe dels propietaris afectats.  
Segon. Aprovar definitivament la retaxació de càrregues del programa d'actuació integrada d'Espais de l'Est del sòl urbanitzable, que es concreta en el document Retaxació de càrregues. Document modificat i refós (desembre de 2012), presentat en data 26 de desembre de 2012 (RE 2108) per l'AIU Espais de l'Est, que inclou la distribució per parcel·les de l'import de la retaxació i proposta de la seua liquidació en dos quotes, la número 7 i la número 8.  
Tercer. Publicar el present acord en el Diari Oficial de la Comunitat Valenciana, d'acord amb el que preveu l'article 392.2 del Reglament d'Ordenació i Gestió Territorial i Urbanística (ROGTU).  
  
Quart. Ordenar a la secretària de l'Ajuntament que, de conformitat amb el que preveu l'article 393 del ROGTU, expedisca en el termini de 10 dies des de l'aprovació de l'expedient de retaxació un certificat administratiu de les noves càrregues que possibilite l'ampliació de les afeccions inscrites en el Registre de la Propietat.  
Quint. Notificar el present acord als interessats en l'expedient.  
  
[?]  
Cosa que es publica als efectes de la seua executivitat, significant, al mateix temps, que contra l'acord els interessats poden interposar un recurs contenciós administratiu en el termini de dos mesos davant de la Sala Contenciosa Administrativa del Tribunal Superior de Justícia de la Comunitat Valenciana (articles 10 i 46 de la Llei 29/1998, Reguladora de la Jurisdicció Contenciosa Administrativa) o, potestativament, un recurs previ de reposició en el termini d'un mes davant del mateix òrgan autor de l'acte (art. 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú).   
  
  
Albalat dels Sorells, 19 de setembre de 2013.- La secretària: María José Gil Regolf.